Okresná prokuratúra Nitra 
Damborského 1, 949 99 Nitra 1 	

Sp. zn. : 1 Pv 333/12/4403	Nitra, 10.4.2014
EEČ : 2-32-186-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Nitra
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 2.7.2012, spisová značka 1 Pv 333/12/4403, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 21.05.2012 v Nitre na ul. Akademickej č. 1 v OC Centro XXXXX v predajni Datart odcudzil mobilný telefón zn. Nokia N8, ktorý sa nachádzal v skrinke ako výstavný telefón, čím spôsobil poškodenej spoločnosti Datart International, a.s. škodu vo výške 290,40,- €

Uznesením prokurátora Okresnej prokuratúry XXXXX zo dňa 2.7.2012, spisová značka 1 Pv 333/12/4403, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Uznesením povereného príslušníka Obvodného oddelenia PZ XXXXX sp.zn. ORP-1077/NR-NR-2012 zo dňa 25.05.2012 bolo XXXXX podľa § 206 odsek 1 Trestného poriadku vznesené obvinenie pre prečin krádeže podľa § 212  odsek 1 Trestného zákona na skutkovom základe uvedenom vo výrokovej časti uznesenia.    
Po vykonaní vyšetrovania uznesením prokurátora Okresnej prokuratúry XXXXX sp. zn. 
1 Pv 333/2012 zo dňa 02.07.2012 bolo podľa § 216 odsek 1 písmeno a), b), c) Trestného poriadku podmienečne zastavené trestné stíhanie vedené proti obvinenému XXXXX pre prečin krádeže podľa § 212 odsek 1 Trestného zákona, pričom mu bola podľa § 216 odsek 2 Trestného poriadku určená skúšobná doba v trvaní 18 mesiacov, ktorá začala plynúť od právoplatnosti uznesenia o podmienečnom zastavení trestného stíhania, ktoré nadobudlo právoplatnosť dňa 17.07.2012.
Skúšobná doba obvinenému uplynula dňa 17.01.2014.
Zo správy Okresného riaditeľstva PZ XXXXX sp. zn. ORPZ-NR-OPP5-346/2014 zo dňa 09.03.2014 vyplýva, že obvinený počas skúšobnej doby podmienečného zastavenia trestného stíhania nebol stíhaný a nedopustil sa ani žiadneho priestupku. Zo správy Okresného úradu XXXXX, odboru všeobecnej vnútornej správy bolo zistené, že obvinený nebol počas skúšobnej doby podmienečného zastavenia trestného stíhania prejednávaný pre priestupok. Z miesta bydliska nie je bližšie hodnotený. 
Vychádzajúc z uvedených skutočností je potrebné prijať záver, že obvinený v priebehu skúšobnej doby podmienečného zastavenia trestného stíhania viedol riadny život, pretože nespáchal ďalší trestný čin a nedopustil sa ani žiadneho priestupku.
Obvinenému neboli uložené žiadne obmedzenia, ani povinnosť nahradiť škodu, nakoľko škoda bola uhradená.   
Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 
S poukazom na všetky uvedené skutočnosti, bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Eugen Cimmermann
prokurátor